钦定古今图书集成/理学汇编/文学典/第158卷 > 吴讷文章辩体 > 《露布》
## 钦定古今图书集成/理学汇编/文学典/第158卷 > 吴讷文章辩体 > 《露布》

按《通典》云：元魏攻战克捷，欲天下闻知，乃书帛建于
漆竿上，名为露布。此其始也。考诸《文章缘起》则曰：汉
贾洪为马超伐曹操作露布。及《世说》又载：桓温北征，
令袁宏倚马撰露布。是则魏、晋以来有之矣。《文心雕
龙》又云：“露布者，盖露板不封，布诸视听。”近世帅臣奏
捷，盖本于此。然今考之魏、晋之文，俱无传本，唐、宋虽
有传者，然其命辞，全用四六，盖与当时表文无异。《西
山》云：“露布贵奋发雄壮，少麤无害。”观者详之。